钦定古今图书集成/历象汇编/庶征典/第024卷 > 群书备考 > 《上曾文肃书》陈瓘
## 钦定古今图书集成/历象汇编/庶征典/第024卷 > 群书备考 > 《上曾文肃书》陈瓘

两年日蚀之变，皆在正阳之月，此乃臣道大彊之应，
亦阁下之所当畏也。宜守而揆，岂抑畏之谓乎？《周官》
曰：“居宠思危。”今天下旱蝗，方数千里，天变屡作，人心
忧惧，边费坏败，国用耗竭，而阁下方且以为得道揆
之体，可谓居宠而不思危矣。